ddrg/super_eurlex huggingface dataset:
Neuvoston asetus (EY) N:o 2321/2003, annettu 17 päivänä joulukuuta 2003, väliaikaisten erityistoimenpiteiden käyttöön ottamisesta humala-alalla annetun asetuksen (EY) N:o 1098/98 muuttamisesta



Virallinen lehti nro L 345 , 31/12/2003 s. 0019 - 0019



Neuvoston asetus (EY) N:o 2321/2003, annettu 17 päivänä joulukuuta 2003, väliaikaisten erityistoimenpiteiden käyttöön ottamisesta humala-alalla annetun asetuksen (EY) N:o 1098/98 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1) ja erityisesti sen 16 a artiklan, ottaa huomioon komission ehdotuksen, sekä katsoo seuraavaa: (1) Asetuksen (EY) N:o 1098/98(2) 2 artiklan 1 kohdan ensimmäisessä alakohdassa vahvistetaan humalalle, johon sovelletaan yhteisössä väliaikaista kesannointia tai lopullista raivausta, kuuden vuoden ajan vuosina 1998-2003 maksettavan korvauksen määrä. (2) Kesannointia ja raivausta koskevien erityistoimenpiteiden soveltaminen edellä mainitulla kaudella on mahdollistanut humalaviljelmien pinta-alan pienentymisen 19 prosentilla viitevuodesta 1997. (3) Arviointikertomus, joka komission on asetuksen (ETY) N:o 1696/71 18 artiklan toisen alakohdan nojalla määrä esittää neuvostolle 31 päivään joulukuuta 2003 mennessä, kattaa kaikki yhteiseen markkinajärjestelyyn kuuluvat säännökset, erityistoimenpiteet mukaan luettuina. Arviointiin voidaan liittää ehdotuksia. Tässä yhteydessä on aiheellista säätää koko alan kattavan perusteellisen keskustelun mahdollisuudesta. Jotta tällainen keskustelu voidaan käydä ja koska humalamarkkinat eivät vieläkään ole tasapainossa, on syytä pidentää yhdellä vuodella kautta, jolle korvauksen määrä on vahvistettu. (4) Asetus (EY) N:o 1098/98 olisi tästä syystä muutettava, ON ANTANUT TÄMÄN ASETUKSEN: 1 artikla Muutetaan asetus (EY) N:o 1098/98 seuraavasti: 1) 2 artiklan 1 kohdassa: - korvataan ensimmäisessä alakohdassa ilmaisu "vuoden 2003" ilmaisulla "vuoden 2004"; - korvataan toisessa alakohdassa ilmaisu "vuoden 2004" ilmaisulla "vuoden 2005". 2) Korvataan 4 artiklan toisessa alakohdassa ilmaisu "vuoden 2004" ilmaisulla "vuoden 2005". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä joulukuuta 2003. Neuvoston puolesta Puheenjohtaja G. Alemanno (1) EYVL L 175, 4.8.1971, s. 1, asetus sellaisena kuin se on viimeksi muutettuna asetuksella (EY) N:o 1514/2001 (EYVL L 201, 26.7.2001, s. 8). (2) EYVL L 157, 30.5.1998, s. 7, asetus sellaisena kuin se on viimeksi muutettuna asetuksella (EY) N:o 2151/2002 (EYVL L 327, 4.12.2002, s. 1).
Neuvoston asetus (EY) N:o 2323/2003, annettu 17 päivänä joulukuuta 2003, siemenalalla markkinointivuodeksi 2004/2005 myönnettävien tukien määrien vahvistamisesta



Virallinen lehti nro L 345 , 31/12/2003 s. 0021 - 0023



Neuvoston asetus (EY) N:o 2323/2003, annettu 17 päivänä joulukuuta 2003, siemenalalla markkinointivuodeksi 2004/2005 myönnettävien tukien määrien vahvistamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon Euroopan talous- ja sosiaalikomitean lausunnon(2), ottaa huomioon alueiden komitean lausunnon, sekä katsoo seuraavaa: (1) Siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71(3) 3 artikla kumotaan markkinointivuodesta 2005/2006 alkaen yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä 29 päivänä syyskuuta 2003 annetulla neuvoston asetuksella (EY) N:o 1782/2003(4). Tämän vuoksi olisi asetuksen (ETY) N:o 2358/71 3 artiklan 1 kohdasta poiketen säädettävä siementen tuotantotuen määrien vahvistamisesta ainoastaan markkinointivuodeksi 2004/2005. (2) Euroopan unionin markkinoiden tilanteen ja ennakoitavissa olevan kehityksen perusteella tuottajille ei voida varmistaa kohtuullisia tuloja, minkä vuoksi kyseiseksi markkinointivuodeksi on myönnettävä tuotantotukea. (3) Asetuksen (ETY) N:o 2358/71 3 artiklan 2 kohdassa säädetään, että tuen määrät on vahvistettava ottaen huomioon toisaalta tarve taata tasapaino yhteisössä tarpeellisen tuotantomäärän ja tämän tuotannon myyntimahdollisuuksien välillä ja toisaalta näiden tuotteiden hinnat ulkomarkkinoilla. (4) Näiden perusteiden soveltamisesta seuraa, että markkinointivuonna 2004/2005 sovellettavien tukien määrät vahvistetaan liitteessä osoitetuille tasoille, ON ANTANUT TÄMÄN ASETUKSEN: 1 artikla Poiketen siitä, mitä asetuksen (ETY) N:o 2358/71 3 artiklan 1 kohdassa säädetään, siemenalalla myönnettävät tuet vahvistetaan markkinointivuodeksi 2004/2005 tämän asetuksen liitteessä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä joulukuuta 2003. Neuvoston puolesta Puheenjohtaja G. Alemanno (1) Lausunto annettu 16.12.2003 (ei vielä julkaistu virallisessa lehdessä). (2) Lausunto annettu 10.12.2003 (ei vielä julkaistu virallisessa lehdessä). (3) EYVL L 246, 5.11.1971, s. 1, asetus sellaisena kuin se on viimeksi muutettuna asetuksella (EY) N:o 154/2002 (EYVL L 25, 29.1.2002, s. 18). (4) EUVL L 270, 21.10.2003, s. 1. LIITE MARKKINOINTIVUOSI 2004/2005 Yhteisössä sovellettavat tukien määrät >TAULUKON PAIKKA>
Neuvoston asetus (EY) N:o 2320/2003, annettu 17 päivänä joulukuuta 2003, humala-alan yhteisestä markkinajärjestelystä annetun asetuksen (ETY) N:o 1696/71 muuttamisesta



Virallinen lehti nro L 345 , 31/12/2003 s. 0018 - 0018



Neuvoston asetus (EY) N:o 2320/2003, annettu 17 päivänä joulukuuta 2003, humala-alan yhteisestä markkinajärjestelystä annetun asetuksen (ETY) N:o 1696/71 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan 2 kohdan kolmannen alakohdan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon Euroopan talous- ja sosiaalikomitean lausunnon(2), ottaa huomioon alueiden komitean lausunnon, sekä katsoo seuraavaa: (1) Asetuksen (ETY) N:o 1696/71(3) 12 artiklan 5 kohdan a alakohdassa säädetään yhteisössä tuotetulle humalalle maksettavasta hehtaarituesta kahdeksan vuoden ajaksi eli vuoden 1996 sadosta vuoden 2003 satoon. (2) Arviointikertomus, joka komission on määrä esittää neuvostolle 31 päivään joulukuuta 2003 mennessä asetuksen (ETY) N:o 1696/71 18 artiklan toisen alakohdan mukaisesti, koskee kaikkia yhteisen markkinajärjestelyn säännöksiä, erityisesti tuotantotukijärjestelmää. Arviointiin voidaan liittää ehdotuksia. Tässä yhteydessä on suotavaa antaa mahdollisuus koko alaa koskevaan perusteelliseen keskusteluun. Jotta keskustelu olisi mahdollisimman laajaa, olisi jatkettava vuodella ajanjaksoa, jolle tuki on vahvistettu. (3) Tuottajaryhmittymä voi pidättää enintään 20 prosenttia tuesta markkinoiden tarpeisiin sopeutumista koskevien erityistoimenpiteiden rahoittamiseksi, ja tämä pidätettävä määrä voi kerääntyä kolmen vuoden jaksolta. Koska tuotantotukijärjestelmän voimassaoloaikaa ehdotetaan jatkettavaksi vuodella, olisi jatkettava myös kerääntymisen enimmäisaikaa. (4) Asetus (ETY) N:o 1696/71 olisi sen vuoksi muutettava, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 1696/71 12 artiklan 5 kohta seuraavasti: 1) Korvataan a alakohta seuraavasti: "a) Tämän hehtaarituen määrä on sama kaikkien lajikeryhmien osalta. Se vahvistetaan 480 euroksi hehtaarilta satovuodesta 1996 alkaen yhdeksäksi vuodeksi." 2) Korvataan d alakohta seuraavasti: "d) Pidätettyä tukea voidaan kerätä enintään neljä vuotta; sen jälkeen koko pidätetyn tuen on oltava käytetty." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä joulukuuta 2003. Neuvoston puolesta Puheenjohtaja G. Alemanno (1) Lausunto annettu 18.11.2003 (ei vielä julkaistu virallisessa lehdessä). (2) Lausunto annettu 10.12.2003 (ei vielä julkaistu virallisessa lehdessä). (3) EYVL L 175, 4.8.1971, s. 1, asetus sellaisena kuin se on viimeksi muutettuna asetuksella (EY) N:o 1514/2001 (EYVL L 201, 26.7.2001, s. 8).
Komission asetus (EY) N:o 865/2003, annettu 19 päivänä toukokuuta 2003, asetuksen (EY) N:o 2400/96 liitteen täydentämisestä (Cítricos Valencianos tai Cítrics Valencians)



Virallinen lehti nro L 124 , 20/05/2003 s. 0017 - 0018



Komission asetus (EY) N:o 865/2003, annettu 19 päivänä toukokuuta 2003, asetuksen (EY) N:o 2400/96 liitteen täydentämisestä (Cítricos Valencianos tai Cítrics Valencians) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92(1), sellaisena kuin se on viimeksi muutettuna asetuksella (EY) N:o 692/2003(2), ja erityisesti sen 6 artiklan 3 ja 4 kohdan, sekä katsoo seuraavaa: (1) Espanja on toimittanut komissiolle asetuksen (ETY) N:o 2081/92 5 artiklan mukaisesti hakemuksen, joka koskee nimityksen "Cítricos Valencianos" tai "Cítrics Valencians" rekisteröimistä maantieteellisenä merkintänä. (2) Mainitun asetuksen 6 artiklan 1 kohdan mukaisesti on todettu, että hakemus on asetuksen säännösten mukainen ja että siinä on kaikki asetuksen 4 artiklassa edellytetyt tiedot. (3) Asetuksen (ETY) N:o 2081/92 7 artiklassa tarkoitettuja vastalauseita ei ole toimitettu komissioon sen jälkeen, kun tämän asetuksen liitteessä mainittu nimitys julkaistiin Euroopan yhteisöjen virallisessa lehdessä(3). (4) Tämän vuoksi kyseinen nimitys on kirjattava suojattujen alkuperänimitysten ja suojattujen maantieteellisten merkintöjen rekisteriin, ja sitä on pidettävä yhteisössä suojattuna maantieteellisenä nimityksenä. (5) Tämän asetuksen liite täydentää komission asetuksen (EY) N:o 2400/96(4), sellaisena kuin se on viimeksi muutettuna asetuksella (EY) N:o 617/2003(5), liitettä. ON ANTANUT TÄMÄN ASETUKSEN: 1 artikla Täydennetään asetuksen (EY) N:o 2400/96 liite tämän asetuksen liitteessä mainitulla nimityksellä, ja lisätään kyseinen nimitys asetuksen (ETY) N:o 2081/92 6 artiklan 3 kohdan mukaisena suojattuna maantieteellisenä merkintänä (SMM) suojattujen alkuperänimitysten ja suojattujen maantieteellisten merkintöjen rekisteriin. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä toukokuuta 2003. Komission puolesta Franz Fischler Komission jäsen (1) EYVL L 208, 24.7.1992, s. 1. (2) EUVL L 99, 17.4.2003, s. 1. (3) EYVL C 204, 28.8.2002, s. 6 (Citricos Valencianos tai Citrics Valencians). (4) EYVL L 327, 18.12.1996, s. 11. (5) EUVL L 89, 5.4.2003, s. 3. LIITE PERUSTAMISSOPIMUKSEN LIITTEEN I IHMISRAVINNOKSI TARKOITETUT TUOTTEET Hedelmät, vihannekset ja vilja ESPANJA Cítricos Valencianos tai Cítrics Valencians. (SMM)
Komission asetus (EY) N:o 317/2003, annettu 19 päivänä helmikuuta 2003, tiettyjen nimitysten kirjaamisesta maataloustuotteiden ja elintarvikkeiden erityisluonnetta koskevista todistuksista annetussa neuvoston asetuksessa (ETY) N:o 2082/92 säädettyyn erityisluonnetta koskevien todistusten rekisteriin annetun komission asetuksen (EY) N:o 2301/97 liitteen täydentämisestä (Karjalanpiirakka)



Virallinen lehti nro L 046 , 20/02/2003 s. 0019 - 0019



Komission asetus (EY) N:o 317/2003, annettu 19 päivänä helmikuuta 2003, tiettyjen nimitysten kirjaamisesta maataloustuotteiden ja elintarvikkeiden erityisluonnetta koskevista todistuksista annetussa neuvoston asetuksessa (ETY) N:o 2082/92 säädettyyn erityisluonnetta koskevien todistusten rekisteriin annetun komission asetuksen (EY) N:o 2301/97 liitteen täydentämisestä (Karjalanpiirakka) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden ja elintarvikkeiden erityisluonnetta koskevista todistuksista 14 päivänä heinäkuuta 1992 annetun neuvoston asetuksen (ETY) N:o 2082/92(1) ja erityisesti sen 9 artiklan 1 kohdan, sekä katsoo seuraavaa: (1) Suomi on toimittanut komissiolle "karjalanpiirakka"-nimityksen erityisluonnetta koskevan todistuksen rekisteröintihakemuksen asetuksen (ETY) N:o 2082/92 7 artiklan mukaisesti. (2) Mainintaa "aito perinteinen tuote" saa käyttää ainoastaan mainitussa rekisterissä olevista nimityksistä. (3) Komissiolle ei ole esitetty asetuksen (ETY N:o 2082/92) 8 artiklassa tarkoitettuja väitteitä tämän asetuksen liitteessä olevaa nimitystä vastaan sen jälkeen, kun se julkaistiin Euroopan unionin virallisessa lehdessä(2). (4) Sen vuoksi liitteessä oleva nimitys voidaan lisätä erityisluonnetta koskevien todistusten rekisteriin, jolloin se saa yhteisössä suojan aitona perinteisenä tuotteena asetuksen (ETY) N:o 2082/92 13 artiklan 2 kohdan mukaisesti. (5) Tämän asetuksen liitteellä täydennetään komission asetuksen (EY) N:o 2301/97(3), sellaisena kuin se on viimeksi muutettuna asetuksella (EY) N:o 1285/2002(4), liitettä, ON ANTANUT TÄMÄN ASETUKSEN: 1 artikla Lisätään tämän asetuksen liitteessä oleva nimitys asetuksen (EY) N:o 2301/97 liitteeseen ja erityisluonnetta koskevien todistusten rekisteriin asetuksen (ETY) N:o 2082/92 9 artiklan 1 kohdan mukaisesti. Nimitys suojataan mainitun asetuksen 13 artiklan 2 kohdan mukaisesti. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä helmikuuta 2003. Komission puolesta Franz Fischler Komission jäsen (1) EYVL L 208, 24.7.1992, s. 9. (2) EYVL C 102, 27.4.2002, s. 14. (3) EYVL L 319, 21.11.1997, s. 8. (4) EYVL L 187, 16.7.2002, s. 21. LIITE Leipomo-, konditoria-, makeis- ja keksituotteet - Karjalanpiirakka
Komission asetus (EY) N:o 2170/2003, annettu 12 päivänä joulukuuta 2003, neuvoston asetuksen (EY) N:o 2286/2002 soveltamista koskevista yksityiskohtaisista säännöistä tiettyjen Afrikan, Karibian ja Tyynenmeren valtioista (AKT-valtiot) peräisin olevien siipikarjanliha- ja muna-alan tuotteiden tuontiin sovellettavan menettelyn osalta annetun asetuksen (EY) N:o 701/2003 oikaisemisesta



Virallinen lehti nro L 326 , 13/12/2003 s. 0004 - 0005



Komission asetus (EY) N:o 2170/2003, annettu 12 päivänä joulukuuta 2003, neuvoston asetuksen (EY) N:o 2286/2002 soveltamista koskevista yksityiskohtaisista säännöistä tiettyjen Afrikan, Karibian ja Tyynenmeren valtioista (AKT-valtiot) peräisin olevien siipikarjanliha- ja muna-alan tuotteiden tuontiin sovellettavan menettelyn osalta annetun asetuksen (EY) N:o 701/2003 oikaisemisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75(1) ja erityisesti sen 3 artiklan, ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75(2) ja erityisesti sen 3 artiklan, ottaa huomioon Afrikan, Karibian ja Tyynenmeren valtioista (AKT-valtioista) peräisin oleviin maataloustuotteisiin ja niiden jalostamisessa saatuihin tavaroihin sovellettavista järjestelyistä ja asetuksen (EY) N:o 1706/98 kumoamisesta 10 päivänä joulukuuta 2002 annetun neuvoston asetuksen (EY) N:o 2286/2002(3) ja erityisesti sen 5 artiklan, sekä katsoo seuraavaa: (1) Tarkistuksessa on käynyt ilmi, että komission asetuksen (EY) N:o 701/2003(4) 2 artiklassa ja liitteessä I sekä ranskan- ja kreikankielisen toisinnon 1 artiklan toisessa alakohdassa on virhe. Sen vuoksi on syytä tehdä tarvittavat oikaisut. (2) Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Oikaistaan asetus (EY) N:o 701/2003 seuraavasti: 1) Korvataan 2 artiklan johdantokappale seuraavasti:"Liitteessä I tarkoitetut vuotuiset tariffikiintiöt jaetaan seuraavasti:". 2) Korvataan asetuksen liite I tämän asetuksen liitteellä. 2 artikla Koskee ainoastaan ranskankielistä toisintoa. 3 artikla Koskee ainoastaan kreikankielistä toisintoa. 4 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä joulukuuta 2003. Komission puolesta Franz Fischler Komission jäsen (1) EYVL L 282, 1.11.1975, s. 49, asetus sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1). (2) EYVL L 282, 1.11.1975, s. 77, asetus sellaisena kuin se on viimeksi muutettuna asetuksella (EY) N:o 806/2003. (3) EYVL L 348, 21.12.2002, s. 5. (4) EUVL L 99, 17.4.2003, s. 32. LIITE "LIITE I Asetuksen (EY) N:o 2286/2002 1 artiklan 3 kohdassa ja liitteessä II tarkoitetut tuotteet, joille myönnetään tullinalennus kiintiössä >TAULUKON PAIKKA>"
Komission asetus (EY) N:o 2275/2003, annettu 22 päivänä joulukuuta 2003, tiettyjen nimitysten kirjaamisesta suojattujen alkuperänimitysten ja suojattujen maantieteellisten merkintöjen rekisteriin annetun asetuksen (EY) N:o 2400/96 liitteen täydentämisestä (Spressa delle Giudicarie)



Virallinen lehti nro L 336 , 23/12/2003 s. 0044 - 0045



Komission asetus (EY) N:o 2275/2003, annettu 22 päivänä joulukuuta 2003, tiettyjen nimitysten kirjaamisesta suojattujen alkuperänimitysten ja suojattujen maantieteellisten merkintöjen rekisteriin annetun asetuksen (EY) N:o 2400/96 liitteen täydentämisestä (Spressa delle Giudicarie) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 6 artiklan 3 ja 4 kohdan, sekä katsoo seuraavaa: (1) Italia on lähettänyt komissiolle hakemuksen nimityksen Spressa delle Giudicarie rekisteröimiseksi alkuperänimityksenä asetuksen (ETY) N:o 2081/92 5 artiklan mukaisesti. (2) Mainitun asetuksen 6 artiklan 1 kohdan mukaisesti on todettu, että hakemus on asetuksen säännösten mukainen ja että siinä on kaikki sen 4 artiklassa edellytetyt tiedot. (3) Asetuksen (ETY) N:o 2081/92 7 artiklassa tarkoitettuja vastalauseita ei ole toimitettu komissioon sen jälkeen, kun tämän asetuksen liitteessä mainitut nimitykset julkaistiin Euroopan unionin virallisessa lehdessä(3). (4) Tämän vuoksi kyseinen nimitys voidaan lisätä suojattujen alkuperänimitysten ja suojattujen maantieteellisten merkintöjen rekisteriin, ja sitä on näin ollen pidettävä yhteisössä suojattuna alkuperänimityksenä. (5) Tämän asetuksen liite täydentää komission asetuksen (EY) N:o 2400/96(4), sellaisena kuin se on viimeksi muutettuna asetuksella (EY) N:o 2206/2003(5), liitettä, ON ANTANUT TÄMÄN ASETUKSEN: 1 artikla Täydennetään asetuksen (EY) N:o 2400/96 liitettä tämän asetuksen liitteessä olevalla nimityksellä, ja kirjataan tämä nimitys suojattujen alkuperänimitysten ja suojattujen maantieteellisten merkintöjen rekisteriin asetuksen (ETY) N:o 2081/92 6 artiklan 3 kohdassa säädettynä suojattuna alkuperänimityksenä (SAN). 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 2003. Komission puolesta Franz Fischler Komission jäsen (1) EYVL L 208, 24.7.1992, s. 1. (2) EUVL L 122, 16.5.2003, s. 1. (3) EUVL C 88, 11.4.2003, s. 12 (Spressa delle Giudicarie). (4) EYVL L 327, 18.12.1996, s. 11. (5) EUVL L 330, 18.12.2003, s. 13. LIITE PERUSTAMISSOPIMUKSEN LIITTEEN I IHMISRAVINNOKSI TARKOITETUT TUOTTEET Juustot ITALIA Spressa delle Giudicarie (SAN).
Komission asetus (EY) N:o 2303/2003, annettu 29 päivänä joulukuuta 2003, Amerikan yhdysvalloista tuotavien viinien päällysmerkintöjä koskevista erityissäännöistä



Virallinen lehti nro L 342 , 30/12/2003 s. 0005 - 0005



Komission asetus (EY) N:o 2303/2003, annettu 29 päivänä joulukuuta 2003, Amerikan yhdysvalloista tuotavien viinien päällysmerkintöjä koskevista erityissäännöistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1) ja erityisesti sen 53 artiklan, sekä katsoo seuraavaa: (1) Neuvoston asetuksen (EY) N:o 1493/1999 soveltamista koskevista yksityiskohtaisista säännöistä tiettyjen viinituotteiden kuvauksen, nimityksen, tarjontamuodon ja suojauksen osalta 29 päivänä huhtikuuta 2002 annettu komission asetus (EY) N:o 753/2002(2) sisältää eräitä 31 päivään joulukuuta 2003 asti voimassa olevia poikkeuksia Amerikan yhdysvalloista tuotavien viinien päällysmerkintöjä koskeviin sääntöihin. (2) Koska Amerikan yhdysvaltojen kanssa parhaillaan käytäviä kahdenvälisiä neuvotteluja ei saada päätökseen ennen vuodenvaihdetta ja jotta vältettäisiin kaupan häiriintyminen, olisi säädettävä Amerikan yhdysvalloista tuotaviin viineihin sovellettavien sääntöjen jatkamisesta mainittujen neuvottelujen edistymisen perusteella. (3) Tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Amerikan yhdysvalloista tuotavilla viineillä voi olla osavaltion nimi, jota voidaan täydentää tarvittaessa countyn tai viinialueen nimellä, vaikka kyseinen viini olisi valmistettu vain 75-prosenttisesti kyseisessä osavaltiossa korjatuista rypäleistä tai yhdessä ainoassa countyssa, jonka nimellä se on varustettu, jos kyseinen viini on valmistettu kokonaan Amerikan yhdysvaltojen alueella korjatuista rypäleistä. 2. Amerikan yhdysvalloista tuotavissa viineissä voidaan käyttää lajikkeen nimeä, vaikka kyseinen viini olisi valmistettu vain 75-prosenttisesti siitä lajikkeesta peräisin olevista rypäleistä, jonka nimellä se on varustettu, edellyttäen että lajike on ratkaiseva kyseisen viinin luonteen kannalta. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä tammikuuta 2004 kunnes Amerikan yhdysvaltojen kanssa erityisesti viininvalmistusmenetelmiä sekä maantieteellisten merkintöjen suojaa koskevan viinikauppasopimuksen tekemisestä käytävien neuvottelujen johdosta tehtävä sopimus tulee voimaan, muttei kuitenkaan 31 päivän joulukuuta 2005 jälkeen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä joulukuuta 2003. Komission puolesta Franz Fischler Komission jäsen (1) EYVL L 179, 14.7.1999, s. 1, asetus sellaisena kuin se on viimeksi muutettuna komission asetuksella (EY) N:o 1795/2003 (EUVL L 262, 14.10.2003, s. 13) (2) EYVL L 118, 4.5.2002, s. 1, asetus sellaisena kuin se on viimeksi muutettuna asetuksella (EY) N:o 1205/2003 (EUVL L 168, 5.7.2003, s. 13)